CELEX: 32016D1756
Language: bg
Date: 2016-09-28 00:00:00
Title: Решение (ЕС) 2016/1756 на Комисията от 28 септември 2016 година за определяне на позицията на Европейския съюз по отношение на вземането на решение от управляващите органи към Споразумението между правителството на Съединените американски щати и Европейския съюз за координирането на програми за етикетиране на енергийната ефективност на офис оборудване, отнасящо се за преразглеждане на спецификациите за екрани, включени в приложение В към споразумението (Текст от значение за ЕИП)

1.10.2016   
               
               
                  BG
               
               
                  Официален вестник на Европейския съюз
               
               
                  L 268/90
               
            РЕШЕНИЕ (ЕС) 2016/1756 НА КОМИСИЯТА
      от 28 септември 2016 година
      за определяне на позицията на Европейския съюз по отношение на вземането на решение от управляващите органи към Споразумението между правителството на Съединените американски щати и Европейския съюз за координирането на програми за етикетиране на енергийната ефективност на офис оборудване, отнасящо се за преразглеждане на спецификациите за екрани, включени в приложение В към споразумението
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Решение 2013/107/ЕС на Съвета от 13 ноември 2012 г. за подписване и сключване на Споразумение между правителството на Съединените американски щати и Европейския съюз за координирането на програми за етикетиране на енергийната ефективност на офис оборудване (1), и по-специално член 4 от него,
      като има предвид, че:
      
                  (1)
               
               
                  Споразумението дава възможност на Европейската комисия и на Агенцията за защита на околната среда на САЩ да разработват съвместно общи спецификации за офис оборудване и да ги преразглеждат периодично, като по този начин изменят приложение В към споразумението.
               
            
                  (2)
               
               
                  Комисията определя позицията, която да бъде заета от Европейския съюз относно измененията на спецификациите.
               
            
                  (3)
               
               
                  Мерките, предвидени в настоящото решение, са съобразени със становището на Съвета „Energy Star“ на Европейския съюз, посочен в член 8 от Регламент (ЕО) № 106/2008 на Европейския парламент и на Съвета (2).
               
            
                  (4)
               
               
                  Спецификацията за екрани, включена в част I от приложение В, следва да бъде отменена и заменена със спецификациите, приложени към настоящото решение,
               
            ПРИЕ НАСТОЯЩОТО РЕШЕНИЕ:
      Член единствен
      В рамките на Споразумението между правителството на Съединените американски щати и Европейския съюз за координирането на програми за етикетиране на енергийната ефективност на офис оборудване е необходимо ръководните органи да вземат решение за преразглеждане на спецификациите, включени в приложение В към горепосоченото споразумение. Позицията, която трябва да бъде възприета от Европейския съюз по отношение на това решение, отнасящо се за спецификациите за екрани в приложение В към Споразумението, се основава на приложеното проекторешение.
      
         Настоящото решение влиза в сила на двадесетия ден след деня на публикуването му в Официален вестник на Европейския съюз.
         Съставено в Брюксел на 28 септември 2016 година.
         
            
               За Комисията
            
            
               Председател
            
            Jean-Claude JUNCKER
         
      
      
         (1)  ОВ L 63, 6.3.2013 г., стр. 5.
      
         (2)  Регламент (ЕО) № 106/2008 на Европейския парламент и на Съвета от 15 януари 2008 г. относно програма на Съюза за етикетиране на енергийната ефективност на офис оборудване (ОВ L 39, 13.2.2008 г., стр. 1).
      
         ПРИЛОЖЕНИЕ I
          
         
            ПРОЕКТОРЕШЕНИЕ
            на …
            управляващите органи към Споразумението между правителството на Съединените американски щати и Европейския съюз за координирането на програми за етикетиране на енергийната ефективност на офис оборудване относно преразглеждане на спецификациите за екрани, включени в приложение В към Споразумението
            УПРАВЛЯВАЩИТЕ ОРГАНИ,
            като взеха предвид Споразумението между правителството на Съединените американски щати и Европейския съюз за координирането на програми за етикетиране на енергийната ефективност на офис оборудване, и по-специално член XII от него,
            като имат предвид, че спецификациите за „екрани“ следва да бъдат преразгледани,
            РЕШИХА:
            Част I. „Екрани“, включена понастоящем в приложение В към Споразумението между правителството на Съединените американски щати и Европейския съюз за координирането на програми за етикетиране на енергийната ефективност на офис оборудване, се заменя с част I. „Екрани“, формулирана по-долу.
            Решението влиза в сила на двадесетия ден след неговото публикуване. Решението, изготвено в два екземпляра, се подписва от съпредседателите.
            
               Подписано във Вашингтон на […] г.
               
                  
                     от името на Агенцията за защита на околната среда на САЩ
                  
               
               Подписано в Брюксел на […] г.
               
                  
                     от името на Европейския съюз
                  
               
            
         
      
      
         ПРИЛОЖЕНИЕ II
         
            ПРИЛОЖЕНИЕ В
            
               ЧАСТ II КЪМ СПОРАЗУМЕНИЕТО
            
            I.   СПЕЦИФИКАЦИИ ЗА ЕКРАНИ (версия 7.0)
            1.   Определения
            
            
                        А.
                     
                     
                        Видове продукти:
                        1)   Електронен екран (наричан също „екран“): Продукт с изобразяващ екран и съответна електроника, често поместени в обща кутия, чиято основна функция е да изобразява визуална информация 1) от компютър, работна станция или сървър през един или повече входове (напр. VGA, DVI, HDMI, Display Port, IEEE 1394, USB), 2) от външно запаметяващо устройство (напр. запаметяващо устройство с флаш-памет и USB интерфейс, карта памет) или 3) от мрежова връзка.
                        а)   Монитор: Електронен екран, предназначен за гледане от едно лице в кабинетно-настолен тип среда (desk based environment).
                        б)   Екран за сигнализация: Електронен екран, предназначен за гледане от много хора в места от некабинетен тип, като магазини за търговия на дребно или универсални магазини, ресторанти, музеи, хотели, открити обществени места, летища, конферентни зали или класни стаи. За целите по настоящата спецификация екраните се класифицират като екрани за сигнализация, ако отговарят на два или повече от следните критерии:
                        
                                    (1)
                                 
                                 
                                    размерът на диагонала на екрана е над 30 инча;
                                 
                              
                                    (2)
                                 
                                 
                                    максималната обявена яркост е над 400 кандели на квадратен метър;
                                 
                              
                                    (3)
                                 
                                 
                                    плътността на пикселите е по-малка или равна на 5 000 пиксела на квадратен инч; или
                                 
                              
                                    (4)
                                 
                                 
                                    транспортира се без монтажна стойка.
                                 
                              
                  
                        Б.
                     
                     
                        Режими на работа:
                        1)   Режим „включен“: режимът, в който екранът е включен и осигурява основната си функция.
                        2)   Режим „икономичен“: режим с малка консумация на мощност, при който екранът осигурява една или повече неосновни защитни функции или непрекъснати функции.
                        
                           Забележка: Икономичният режим може да поддържа следните функции: да улеснява задействането на режим „включен“ посредством дистанционно управляван прекъсвач, сензорноекранна технология, вътрешен сензор или таймер; да дава информация или да показва статуса, включително да показва часовници; да поддържа функции, базиращи се на датчици; или да поддържа присъствие в мрежа.
                        3)   Режим „изключен“: режимът, при който екранът е свързан към източник на захранване, не показва визуална информация и не може да бъде превключен в никакъв друг режим с устройството за дистанционно управление, с вътрешен сигнал или с външен сигнал.
                        
                           Забележка: Екранът може да излезе от този режим само чрез пряко задействане на вграден прекъсвач за захранване или орган за управление. Възможно е някои продукти да нямат режим „изключен“.
                     
                  
                        В.
                     
                     
                        Визуални характеристики:
                        1)   Околна светлина: комбинацията от осветеностите в заобикалящата екрана среда, като например жилищно помещение или офис.
                        2)   Автоматично регулиране на яркостта (ABC): автоматичният механизъм, който управлява яркостта на екрана в зависимост от околната светлина.
                        
                           Забележка: За да регулира яркостта на екрана, функцията ABC трябва да бъде деблокирана.
                        3)   Триъгълник на цветовете: площта на триъгълника на цветовете се обявява като процент от цветовото пространство CIE LUV 1976 u′ v′ и се изчислява съгласно раздел 5.18 Gamut Area (Площ на триъгълника на цветовете) от Information Display Measurements Standard Version 1.03 (Стандарт за измервания на показването на информация, версия 1.03).
                        
                           Забележка: Не се взема предвид каквото и да е поддържане на триъгълника на цветовете в невидими цветови зони. Размерът на триъгълника на цветовете трябва да бъде изразен като процент от площта само на видимото цветово пространство CIE LUV.
                        4)   Яркост: фотометричната мярка за светлинен интензитет на единица площ, за светлина, разпространяваща се в определена посока, изразена в кандели на квадратен метър (cd/m2).
                        а)   Максимална обявена яркост: максималната яркост, която може да се достигне на екрана при предварителна настройка за режим „включен“, посочена от производителя, например в ръководството за потребителя.
                        б)   Максимална измерена яркост: максималната яркост, която може да се достигне на екрана чрез ръчно конфигуриране на съответните настройки, като например яркост и контраст.
                        в)   Яркост при доставяне: яркостта на екрана при фабричните настройки, които производителят избира за нормална употреба в собствената си страна или в съответния пазар.
                        5)   Собствена вертикална разделителна способност: броят на физическите линии по вертикалната ос на екрана във видимата зона на екрана.
                        
                           Забележка: Екран с разделителна способност 1 920 × 1 080 (хоризонтално × вертикално) би имал собствена вертикална разделителна способност 1 080.
                        6)   Площ на екрана: Видимата площ на екрана, върху която се формират изображения.
                        
                           Забележка: Площта на екрана се изчислява, като се умножи широчината на видимото изображение по височината на видимото изображение. При екраните, имащи кривина, широчината и височината се измерват по съответните дъги на екрана.
                     
                  
                        Г.
                     
                     
                        Допълнителни функции и особености:
                        1)   Мостово свързване: физическа връзка между два концентратора (т.е. USB, FireWire).
                        
                           Забележка: Мостовото свързване дава възможност за разширяване на портове, обикновено с цел преместване на портовете на по-удобно място или увеличаването на броя на разполагаемите портове.
                        2)   Пълна свързаност в мрежа: способността на екрана да поддържа присъствие в мрежа, докато е в режим „икономичен“. Присъствието на екрана, на неговите мрежови функции и неговите приложения се поддържа, дори и ако някои елементи на екрана са без захранване. Екранът може да избира да променя своето състояние на захранване в зависимост от получаването на мрежови данни от дистанционни мрежови устройства, но иначе следва да остава в режим „икономичен“ при липса на искане за функциониране, подадено от дистанционно мрежово устройство.
                        
                           Забележка: Пълната свързаност в мрежа не се ограничава до специфичен набор от протоколи. Тази функционална възможност, наричана също функция „мрежов посредник“, е описана в стандарта Ecma-393.
                        3)   Датчик за присъствие: устройство, използвано за откриване на присъствието на човек пред или в зоната около екрана.
                        
                           Забележка: Датчикът за присъствие обикновено се използва за превключване на екрана между режим „включен“ и режим „икономичен“.
                        4)   Сензорноекранна технология: дава възможност на потребителя да взаимодейства с продукта чрез докосване на зони от повърхността на екрана.
                        5)   Плъгин модул: Допълнително модулно устройство, осигуряващо една или повече от следните функции, без изрично да е предназначено да осигурява обща изчислителна функция:
                        
                                    а)
                                 
                                 
                                    показва изображения, прави огледален образ на подадено му съдържание или по друг начин изобразява върху екрана съдържание, произхождащо от локални или дистанционни източници; или
                                 
                              
                                    б)
                                 
                                 
                                    обработва сензорноекранни сигнали.
                                 
                              
                           Забележка: Модулите, осигуряващи всякакви други опции за въвеждане на данни, не се считат за плъгин модули за целите по настоящата спецификация.
                     
                  
                        Д.
                     
                     
                        Семейство продукти: група модели на продукти, които са 1) произведени от един и същ производител, 2) имат еднаква площ на екрана, разделителна способност и максимална обявена яркост, и 3) имат общ базов проект на екрана. Моделите в дадено семейство продукти могат да се различават един от друг по една или повече характеристики или особености. Приемливите различия между екраните в рамките на едно семейство продукти включват:
                        
                                    1)
                                 
                                 
                                    различия във външния корпус;
                                 
                              
                                    2)
                                 
                                 
                                    различия в броя и вида на интерфейсите;
                                 
                              
                                    3)
                                 
                                 
                                    различия в броя и вида на портовете за данни, мрежовите и периферните портове; и
                                 
                              
                                    4)
                                 
                                 
                                    възможности за обработка и запаметяване.
                                 
                              
                  
                        Е.
                     
                     
                        Представителен модел: продуктовата конфигурация, която се изпитва за класиране по ENERGY STAR и е предназначена да бъде продавана и етикетирана като ENERGY STAR.
                     
                  
                        Ж.
                     
                     
                        Източник на захранване
                        1)   Външно захранващо устройство (EPS): външното електрозахранващо устройство, което се използва за преобразуване на битовото електрозахранване в захранване с постоянно напрежение или в захранване с ниско променливо напрежение, с цел да се експлоатира битов електронен продукт.
                        2)   Стандартно постояннотоково захранване: метод за подаване на постоянно напрежение по добре познат технически стандарт, даващ възможност за оперативна съвместимост от типа „включи и работи“ (plug-and-play interoperability).
                        
                           Забележка: Обичайни примери са устройствата USB и устройствата за захранване по Ethernet. Обикновено при стандартното постояннотоково захранване се използва един и същ кабел за захранването и комуникациите, но това не се изисква в случаите на стандартно постояннотоково захранване 380 V.
                     
                  2.   Обхват
            
            2.1.   Включени продукти
            2.1.1.   Продукти, които отговарят на определението за екран, както е формулирано тук, и които се захранват директно от електрическата мрежа за променливо напрежение чрез външно захранващо устройство или чрез стандартно постояннотоково захранване, изпълняват изискванията за класиране по ENERGY STAR, с изключение на продуктите, изброени в раздел 2.2. Типични продукти, които биха отговаряли на условията за класиране по настоящата спецификация, са:
            
                        i)
                     
                     
                        монитори;
                     
                  
                        ii)
                     
                     
                        монитори с функционални възможности на превключвател от вида KVM (клавиатура, видеокарта и мишка);
                     
                  
                        iii)
                     
                     
                        екрани за сигнализация; и
                     
                  
                        iv)
                     
                     
                        екрани за сигнализация и монитори с плъгин модули.
                     
                  2.2.   Продукти, които се изключват
            2.2.1.   На условията за класиране по настоящата спецификация не отговарят продуктите, попадащи в обхвата на други продуктови спецификации по ENERGY STAR, включително телевизорите и компютрите (тънки клиенти, таблетни компютри, преносими компютри тип „всичко в едно“, интегрирани настолни компютри). Списъкът на действащите понастоящем спецификации може да бъде намерен на следния адрес: http://www.eu-energystar.org/specifications.htm
            2.2.2.   На условията за класиране по настоящата спецификация не отговарят следните продукти:
            
                        i)
                     
                     
                        продукти с вграден избирач на телевизионни канали (тунер);
                     
                  
                        ii)
                     
                     
                        екрани с вградени или сменяеми батерии, предназначени да поддържат основното си функциониране без захранване от променливотокова мрежа или от външно постояннотоково захранване, при условия на мобилност на устройството (напр. електронни четци, захранвани с батерии устройства за показване на снимки); и
                     
                  
                        iii)
                     
                     
                        продукти, които трябва да отговарят на нормите на ЕС за медицински изделия, при които са забранени възможностите за управление на консумацията и/или които нямат състояние на консумиране на мощност, отговарящо на определението за икономичен режим.
                     
                  3.   Критерии за класиране
            
            3.1.   Значещи цифри и закръгляване
            3.1.1.   Всички изчисления се извършват с пряко измерени (незакръглени) стойности.
            3.1.2.   Освен ако не е посочено друго, съответствието с изискванията на спецификацията се оценява с помощта на пряко измерени или изчислени стойности без никакво закръгляване.
            3.1.3.   Пряко измерените или изчислени стойности, които се представят за докладване до Европейската комисия, се закръгляват до най-близкото значещо число, както е указано в съответните изисквания от спецификацията.
            3.2.   Общи изисквания за мониторите и екраните за сигнализация
            3.2.1.   Външни захранващи устройства (EPS): EPS с едно или повече изходни напрежения трябва да отговарят на изискванията за експлоатационни характеристики от ниво VI или по-високо ниво съгласно Международния протокол за обозначаване на ефективността, когато се изпитват в съответствие с Uniform Test Method for Measuring the Energy Consumption of External Power Supplies, Appendix Z to 10 CFR Part 430 (Единния изпитвателен метод за измерване на консумацията на енергия на външни електрозахранващи устройства, допълнение Z към дял 10 от Сборника на федералните подзаконови разпоредби, част 430).
            
                        i)
                     
                     
                        EPS с едно или повече изходни напрежения трябва да имат обозначаване за ниво VI или по-високо ниво.
                     
                  
                        ii)
                     
                     
                        Допълнителна информация относно Протокола за обозначаване е на разположение на следния адрес http://www.regulations.gov/#!documentDetail;D=EERE-2008-BT-STD-0005-0218
                     
                  3.2.2.   Управление на консумацията:
            
                        i)
                     
                     
                        Продуктите трябва да предлагат поне една характеристика за управление на консумацията, която е включена по подразбиране и която може да се използва от свързано главно устройство или по вътрешен път за автоматично преминаване от режим „икономичен“ към режим „включен“ (напр. възможност за работа със сигнали за управление на консумацията на екрана (DPMS) на асоциацията VESA, включено по подразбиране).
                     
                  
                        ii)
                     
                     
                        За да влизат автоматично в икономичен режим или в режим „изключен“, продуктите, които генерират съдържание за визуализиране от един или повече вътрешни източници, трябва да имат датчик или таймер, включен по подразбиране.
                     
                  
                        iii)
                     
                     
                        За продукти, които имат вътрешно време на изчакване по подразбиране, след което продуктът преминава от режим „включен“ в режим „икономичен“ или в режим „изключен“, се докладва времето на изчакване.
                     
                  
                        iv)
                     
                     
                        Мониторите трябва да влизат автоматично в режим „икономичен“ или в режим „изключен“ в рамките на 5 минути от тяхното изключване от хостващия компютър.
                     
                  3.2.3.   Екраните за сигнализация трябва да имат действителен фактор на мощността 0,7 или по-голям в съответствие с раздел 5.2(F) от ENERGY STAR Test Method (Изпитвателния метод ENERGY STAR).
            3.3.   Енергийни изисквания за компютърните монитори
            3.3.1.   Общата консумация на енергия (TEC) в kWh се изчислява по формула 1 на базата на измерени стойности.
            
               Формула 1
            
            
               Изчисляване на общата консумация на електрическа енергия
            
            
               ETEC
                = 8,76 × (0,35 × PON
                + 0,65 × PSLEEP
               )
            Където:
            
                        —
                     
                     
                        ETEC е общата изчислена консумация на електрическа енергия в kWh;
                     
                  
                        —
                     
                     
                        PON е измерената мощност при режим „включен“ във ватове;
                     
                  
                        —
                     
                     
                        PSLEEP е измерената мощност при режим „икономичен“ във ватове; и
                     
                  
                        —
                     
                     
                        резултатът за обявяване се закръглява до най-близката десета от kWh.
                     
                  3.3.2.   Максималната TEC (ETEC_MAX) в kWh на монитори се изчислява съгласно таблица 1.
            
               Таблица 1
            
            
               Изчисляване на максималната TEC (ETEC_MAX) на монитори в kWh
            
            
                        Площ (кв. инчове)
                     
                     
                        ETEC Max (kWh)
                        където:Aе видимата област от екрана в кв. инчовеrе разделителната способност на екрана в мегапикселиРезултатът за докладване се закръглява до най-близката десета от kWh.
                     
                  
                        A < 130
                     
                     
                        (6,13 × r) + (0,06 × A) + 9
                     
                  
                        130 ≤ A < 150
                     
                     
                        (6,13 × r) + (0,69 × A) – 72,38
                     
                  
                        150 ≤ A < 180
                     
                     
                        (6,13 × r) + (0,21 × A) – 0,50
                     
                  
                        180 ≤ A < 200
                     
                     
                        (6,13 × r) + (0,05 × A) + 28
                     
                  
                        200 ≤ A < 230
                     
                     
                        (6,13 × r) + (0,03 × A) + 31,33
                     
                  
                        230 ≤ A < 280
                     
                     
                        (6,13 × r) + (0,2 × A) – 7
                     
                  
                        280 ≤ A < 300
                     
                     
                        (6,13 × r) + 49
                     
                  
                        300 ≤ A < 500
                     
                     
                        (6,13 × r) + (0,2 × A) – 11
                     
                  
                        A ≥ 500
                     
                     
                        (6,13 × r) + 89
                     
                  3.3.3.   За всички монитори изчислената TEC (ETEC) в kWh трябва да е по-малка или равна на изчислената стойност на максималната TEC (ETEC_MAX) с приложимите допустими отклонения и корекции (приложени не повече от веднъж), в съответствие с формула 2.
            
               Формула 2
            
            
               Изискване за общата консумация на енергия на монитори
            
            
               ETEC
                ≤ (ETEC_MAX
                + EEP
                + EABC
                + EN
                + EOS
                + ET
               ) × effAC_DC
               
            
            където:
            
                        —
                     
                     
                        ETEC е TEC в kWh, изчислена по формула 1;
                     
                  
                        —
                     
                     
                        ETEC_MAX е максималната допустима стойност на TEC в kWh, изчислена съгласно таблица 1;
                     
                  
                        —
                     
                     
                        EEP е допустимото отклонение за подобрено изображение в kWh съгласно раздел 3.3.4;
                     
                  
                        —
                     
                     
                        EАВС е допустимото отклонение за автоматично регулиране на яркостта, изразено в kWh, съгласно формула 4;
                     
                  
                        —
                     
                     
                        EN е допустимото отклонение за пълна свързаност в мрежа, изразено в kWh, съгласно таблица 3;
                     
                  
                        —
                     
                     
                        EOS е допустимото отклонение за датчика за присъствие, изразено в kWh, съгласно таблица 4;
                     
                  
                        —
                     
                     
                        ET е допустимото отклонение за сензорноекранна технология, изразено в kWh, съгласно формула 5; и
                     
                  
                        —
                     
                     
                        effAC_DC е стандартната корекция за загубите при преобразуването от променлив в постоянен ток, които са в захранващото устройство на екрана; стойностите на корекцията са съответно 1,0 за екрани с променливотоково захранване и 0,85 за екрани със стандартно постояннотоково захранване.
                     
                  3.3.4.   За мониторите, съответстващи на посочените по-долу изисквания за екран с подобрено изображение (EPD), се използва в формула 2 само едно от следните допустими отклонения, посочени в таблица 2:
            
                        i)
                     
                     
                        контраст поне 60:1, измерен при хоризонтален ъгъл на наблюдение най-малко 85° спрямо перпендикуляра на плосък екран и поне 83° от перпендикуляра на екран с кривина, със или без защитно стъкло на екрана;
                     
                  
                        ii)
                     
                     
                        собствена разделителна способност, по-голяма или равна на 2,3 мегапиксела (МР); и
                     
                  
                        iii)
                     
                     
                        триъгълник на цветовете, по-голям или равен на 32,9 % от CIE LUV.
                     
                  
               Таблица 2
            
            
               Изчисляване на допустимото енергийно отклонение за екрани с подобрено изображение
            
            
                        Критерии за триъгълника на цветовете
                     
                     
                        EEP (kWh)
                        където:
                        ETEC_MAX е максималната допустима стойност на TEC в kWh; и
                        r е разделителната способност на екрана в мегапиксели
                     
                  
                        Поддържаният триъгълник на цветовете е по-голям или равен на 32,9 % от CIE LUV
                     
                     
                        
                           
                     
                  
                        Поддържаният триъгълник на цветовете е по-голям или равен на 38,4 % от CIE LUV
                     
                     
                        0,65 × (ETEC_MAX
                            – 6,13 × r)
                     
                  
               Забележка: Модел, поддържащ над 99 % от цветовото пространство sRGB, съответства на 32,9 % от CIE LUV и модел, поддържащ над 99 % от Adobe RGB, съответства на 38,4 % от CIE LUV.
            3.3.5.   За монитори, при които по подразбиране е включено автоматично регулиране на яркостта (ABC), към ETEC_MAX във формула 2 се добавя допустимо енергийно отклонение (EABC), изчислено по формула 4, при условие че намалението на мощността в режим „включен“ (RABC), изчислено по формула 3, е по-голямо или равно на 20 %.
            
               Формула 3
            
            
               Изчисляване на намалението на консумацията в режим „включен“ за продукти с включено по подразбиране автоматично регулиране на яркостта (ABC)
            
            
               
            където:
            
                        —
                     
                     
                        RABC e процентното намаление на консумацията в режим „включен“, дължащо се на автоматичното регулиране на яркостта;
                     
                  
                        —
                     
                     
                        P300 е консумираната мощност във ватове при режим „включен“, измерена при околна осветеност 300 lux съгласно раздел 6.4 от изпитвателния метод; и
                     
                  
                        —
                     
                     
                        P12 е консумираната мощност във ватове при режим „включен“, измерена при околна осветеност 12 lux съгласно раздел 6.4 от изпитвателния метод.
                     
                  
               Формула 4
            
            
               Допустимо енергийно отклонение за автоматично регулиране на яркостта на монитори
            
            
               EABC
                = 0,05 × ETEC_MAX
               
            
            където:
            
                        —
                     
                     
                        EABC е допустимото енергийно отклонение в kWh за автоматично регулиране на яркостта; и
                     
                  
                        —
                     
                     
                        ETEC_MAX е максималната стойност на TEC в kWh, съгласно таблица 1.
                     
                  3.3.6.   За продуктите с пълна свързаност в мрежа, потвърдена съгласно раздел 6.7 от изпитвателния метод ENERGY STAR, се прилага допустимото отклонение, посочено в таблица 3.
            
               Таблица 3
            
            
               Допустимо отклонение за пълна свързаност в мрежа (EN) на монитори
            
            EN (kWh)
            2,9
            3.3.7.   За продуктите с датчик за присъствие се прилага допустимото отклонение, посочено в таблица 4.
            
               Таблица 4
            
            
               Допустимо енергийно отклонение за датчик за присъствие (EOS) на монитори
            
            
                        Вид на допустимото отклонение
                     
                     
                        Стойност на допустимото отклонение (kWh)
                     
                  
                        Датчик за присъствие
                        EOS
                        
                     
                     
                        1,7
                     
                  3.3.8.   За продуктите с активна сензорноекранна технология в режим „включен“ се прилага допустимото отклонение, посочено във формула 5.
            
               Формула 5
            
            
               Допустимо енергийно отклонение за сензорноекранна технология (ET) на монитори
            
            
               ET
                = 0,15 × ETEC_MAX
               
            
            където:
            
                        —
                     
                     
                        ET е допустимото енергийно отклонение в kWh за сензорноекранна технология; и
                     
                  
                        —
                     
                     
                        ETEC_MAX е максималната стойност на TEC в kWh, съгласно таблица 1.
                     
                  3.4.   Изисквания за екрани за сигнализация в режим „включен“
            3.4.1.   Максималната консумирана мощност в режим „включен“ (PON_MAX) във ватове се изчислява по формула 6.
            
               Формула 6
            
            
               Изчисляване на максималната консумирана мощност в режим „включен“ (PON_MAX) във ватове на екрани за сигнализация
            
            
               PON_MAX
                = (4,0 × 10– 5 ×  × A) + 119 × tanh(0,0008 × (A – 200,0) + 0,11) + 6
            където:
            
                        —
                     
                     
                        PON_MAX е максималната консумирана мощност в режим „включен“, във ватове;
                     
                  
                        —
                     
                     
                        А е видимата площ на екрана в квадратни инчове;
                     
                  
                        —
                     
                     
                         е максималната измерена яркост на екрана в кандели на квадратен метър, при измерване съгласно раздел 6.2 от изпитвателния метод;
                     
                  
                        —
                     
                     
                        tanh е функцията тангенс хиперболичен; и
                     
                  
                        —
                     
                     
                        резултатът за обявяване се закръглява до най-близката десета от вата.
                     
                  
               Формула 7
            
            
               Изисквания за консумираната мощност на екрани за сигнализация в режим „включен“
            
            
               PON
                ≤ PON_MAX
                + PABC
               
            
            където:
            
                        —
                     
                     
                        PON е консумираната мощност в режим „включен“ във ватове, измерена съгласно раздел 6.3 или 6.4 от изпитвателния метод;
                     
                  
                        —
                     
                     
                        PON_MAX е максималната консумирана мощност в режим „включен“, във ватове, съгласно формула 6; и
                     
                  
                        —
                     
                     
                        PABC е допустимото отклонение на мощността в режим „включен“ заради автоматичното регулиране на мощността във ватове, съгласно формула 8.
                     
                  3.4.2.   За екрани за сигнализация, при които по подразбиране е включено автоматично регулиране на яркостта (ABC), към PON_MAX, изчислено по формула 6, се добавя допустимо отклонение на мощността (PABC), изчислено по формула 8, при условие че намалението на мощността в режим „включен“ (RABC), изчислено по формула 3, е по-голямо или равно на 20 %.
            
               Формула 8
            
            
               Изчисляване на допустимата допълнителна мощност в режим „включен“ на екрани за сигнализация с автоматично регулиране на яркостта, включено по подразбиране
            
            
               PABC
                = 0,05 × PON_MAX
               
            
            където:
            
                        —
                     
                     
                        PABC е допустимото отклонение на мощността в режим „включен“ заради автоматичното регулиране на мощността, във ватове; и
                     
                  
                        —
                     
                     
                        PON_MAX е максималната консумирана мощност в режим „включен“, във ватове.
                     
                  3.5.   Изисквания за екрани за сигнализация в режим „икономичен“
            3.5.1.   Измерената мощност в режим „икономичен“ (PSLEEP) във ватове трябва да е по-малка или равна на сбора на максимално допустимата консумирана мощност в режим „икономичен“ (PSLEEP_MAX) и евентуалните допустими отклонения (приложени само веднъж), в съответствие с формула 9.
            
               Формула 9
            
            
               Изискване за консумираната мощност на екрани за сигнализация в режим „икономичен“
            
            
               
            където:
            
                        —
                     
                     
                        PSLEEP е измерената мощност при режим „икономичен“ във ватове;
                     
                  
                        —
                     
                     
                        PSLEEP_MAX е максималната допустима мощност в режим „икономичен“ във ватове, съгласно таблица 5;
                     
                  
                        —
                     
                     
                        PN е допустимото отклонение заради пълна свързаност в мрежа, изразено във ватове, съгласно таблица 6;
                     
                  
                        —
                     
                     
                        POS е допустимото отклонение заради датчика за присъствие, изразено във ватове, съгласно таблица 7; и
                     
                  
                        —
                     
                     
                        PT е допустимото отклонение заради сензорноекранна технология, изразено във ватове, съгласно таблица 7.
                     
                  
               Таблица 5
            
            
               Изискване за максималната консумирана мощност (PSLEEP_MAX) на екрани за сигнализация в режим „икономичен“
            
            PSLEEP_MAX
            
            (ватове)
            0,5
            3.5.2.   За продуктите с пълна свързаност в мрежа, потвърдена съгласно раздел 6.7 от изпитвателния метод ENERGY STAR, се прилага допустимото отклонение, посочено в таблица 6.
            
               Таблица 6
            
            
               Допустимо отклонение за пълна свързаност в мрежа на екрани за сигнализация
            
            PN
            
            (ватове)
            3,0
            3.5.3.   За продуктите, изпитвани с активен датчик за присъствие или активна сензорноекранна технология в режим „икономичен“, се прилагат допустимите отклонения, посочени в таблица 7.
            
               Таблица 7
            
            
               Допустими отклонения за допълнителни функции на екрани за сигнализация в режим „икономичен“
            
            
                        Вид на допустимото отклонение
                     
                     
                        Размер на екрана
                        (инчове)
                     
                     
                        Допустимо отклонение (ватове)
                     
                  
                        Датчик за присъствие
                        POS
                        
                     
                     
                        Всички
                     
                     
                        0,3
                     
                  
                        Сензорноекранна функционалност
                        PT
                        
                        (приложимо само за екрани за сигнализация с диагонал над 30 инча)
                     
                     
                        ≤ 30
                     
                     
                        0,0
                     
                  
                        > 30
                     
                     
                        1,5
                     
                  3.6.   Изисквания за всички екрани в режим „изключен“
            3.6.1.   Необходимо условие, за да може да бъде класиран даден продукт, е той да има режим „изключен“. За продуктите, които имат режим „изключен“, измерената мощност в режим „изключен“ (POFF) трябва да бъде по-малка или равна на максималната допустима мощност в режим „изключен“ (POFF_MAX), посочена в таблица 8.
            
               Таблица 8
            
            
               Максимална допустима мощност в режим „изключен“ (POFF_MAX)
            
            POFF_MAX
            
            (ватове)
            0,5
            3.7.   Изисквания за обявяване на яркостта
            3.7.1.   За всички продукти се докладва максимална обявена и максимална измерена яркост. Яркостта при доставяне се докладва за всички продукти, с изключение на тези с автоматично регулиране на яркостта, включено по подразбиране.
            4.   Изисквания към изпитването
            
            4.1.   Методи на изпитване
            4.1.1.   За да бъде определено класиране по ENERGY STAR, се използват методите за изпитване, определени в таблица 9.
            
               Таблица 9
            
            
               Методи на изпитване за класиране по ENERGY STAR
            
            
                        Вид продукт
                     
                     
                        Метод на изпитване
                     
                  
                        Всички видове продукти и всички размери на екрана
                     
                     
                        Метод на изпитване по ENERGY STAR за определяне на консумацията на енергия на екрани
                     
                  
                        Екрани с подобрено изображение
                     
                     
                        Information Display Measurements Standard — Version 1.03 (Стандарт за измервания на информационни екрани — версия 1.03) на Международния комитет за екранна метрология (ICDM)
                     
                  
                        Екрани с декларирана пълна свързаност в мрежа
                     
                     
                        CEA-2037-A, Определяне на мощността на телевизори Консумация
                     
                  4.2.   Брой устройства, изисквани за изпитването
            4.2.1.   За изпитването се избира едно устройство от представителен модел, както е определен в раздел 1.
            4.2.2.   При класирането на семейство продукти за всяка продуктова категория от семейството продукти за представителен модел се счита продуктовата конфигурация с най-тежък случай на консумирана мощност.
            5.   Потребителски интерфейс
            
            5.1.   Производителите се насърчават да проектират продуктите в съответствие със стандарта IEEE Р1621 за потребителския интерфейс: Standard for User Interface Elements in Power Control of Electronic Devices Employed in Office/Consumer Environments (Стандарт за елементите на потребителския интерфейс при управлението на консумираната мощност на електронни устройства в офис среда и потребителска среда). За подробности вж. http://energy.lbl.gov/controls/.
            6.   Дата на влизане в сила
            
            6.1.   Дата на влизане в сила: Версия 7.0 на спецификацията за екрани по ENERGY STAR влиза в сила на датата на влизане в сила на Споразумението. За да бъде класиран по ENERGY STAR, даден модел продукт трябва да отговаря на спецификацията ENERGY STAR, действаща на датата на производството му. Датата на производство е специфична за всяко устройство и представлява датата, на която устройството се счита за напълно сглобено.
            6.2.   Бъдещи преразглеждания на спецификацията: Европейската комисия си запазва правото да изменя настоящата спецификация, в случай че технологични и/или пазарни промени окажат влияние върху нейната полезност за потребителите, промишлеността или околната среда. В съответствие с действащата политика, до изменения на спецификацията се стига чрез обсъждания със заинтересованите страни. В случай на преразглеждане на спецификацията следва да се отбележи, че класацията по ENERGY STAR не се дава автоматично за целия срок на експлоатация на даден модел.
            7.   Съображения за бъдещи преразглеждания
            
            7.1.   Пределна стойност за консумираната мощност в режим „включен“ при постояннотоково захранване: EPA и Европейската комисия проявяват интерес да бъде разгледана възможността за отделно изискване за максимално допустима мощност на продукти със стандартно постояннотоково захранване, за която да не е необходимо изчисляване на преобразуването от променлив в постоянен ток. EPA и Европейската комисия прогнозират, че тези продукти ще станат по-популярни на пазара във връзка с най-новия USB стандарт и очакват да получат допълни дати за изпитвания директно с постоянен ток на такива продукти.
            
               МЕТОД ЗА ОКОНЧАТЕЛНО ИЗПИТВАНЕ НА ЕКРАНИ
            
            
               Преработка от септември 2015 г.
            
            1.   Общ преглед
            
            За определяне на съответствието на продукти с изискванията на спецификацията ENERGY STAR за екрани се използва представеният по-долу изпитвателен метод.
            2.   Приложимост
            
            Представеният по-долу изпитвателен метод е приложим за всички продукти, които отговарят на условията за класиране по продуктовата спецификация ENERGY STAR за екрани.
            3.   Определения
            
            Освен ако е указано нещо друго, всички термини, използвани в настоящия документ, са в съответствие с определенията от спецификацията ENERGY STAR за екрани.
            A)   Хостваща машина: Машината или устройството, използвани като източник на видео/аудиосигнал при изпитване на екрани. То може да е компютър или всякакво друго устройство, което може да подава видеосигнал.
            4.   Изпитвателна постановка
            
            
                        А)
                     
                     
                        Изпитвателна постановка и измервателна апаратура: Изпитвателната постановка и измервателната апаратура по всички части на този метод трябва да са в съответствие с изискванията на стандарта на Международната електротехническа комисия IEC 62301:2011 „Битови електрически уреди — Измерване на енергията в режим на готовност“, раздел 4 „Общи условия при измерване“, освен ако е отбелязано нещо друго в настоящия документ. В случай на противоречиви изисквания се дава предимство на тези, описани в метода за изпитване по ENERGY STAR.
                     
                  
                        Б)
                     
                     
                        Входна мощност (променлив ток): Продукти, които могат да бъдат захранвани от променливотоков мрежов източник, се свързват към подходящ източник на напрежение за съответния пазар, както е определено в таблица 10. Ако заедно с продукта се доставя външно захранващо устройство, трябва то да се използва за свързване на продукта към източника на специфицираното напрежение.
                        
                           Таблица 10
                        
                        
                           Изисквания за входната мощност на продукти
                        
                        
                                    Пазар
                                 
                                 
                                    Напрежение
                                 
                                 
                                    Допустимо отклонение на напрежението
                                 
                                 
                                    Максимален коефициент на хармониците
                                 
                                 
                                    Честота
                                 
                                 
                                    Допустимо отклонение на честотата
                                 
                              
                                    Северна Америка, Тайван
                                 
                                 
                                    ~ 115 V
                                 
                                 
                                    +/– 1,0 %
                                 
                                 
                                    5,0 %
                                 
                                 
                                    60 Hz
                                 
                                 
                                    +/– 1,0 %
                                 
                              
                                    Европа, Австралия, Нова Зеландия
                                 
                                 
                                    ~ 230 V
                                 
                                 
                                    +/– 1,0 %
                                 
                                 
                                    5,0 %
                                 
                                 
                                    50 Hz
                                 
                                 
                                    +/– 1,0 %
                                 
                              
                                    Япония
                                 
                                 
                                    ~ 100 V
                                 
                                 
                                    +/– 1,0 %
                                 
                                 
                                    5,0 %
                                 
                                 
                                    50 Hz или 60 Hz
                                 
                                 
                                    +/– 1,0 %
                                 
                              
                  
                        В)
                     
                     
                        Входна мощност (постоянен ток):
                        
                                    1)
                                 
                                 
                                    Продуктите могат да бъдат изпитвани с източник на постоянно напрежение (напр. посредством мрежа или връзка за данни) само ако този източник е единственият възможен източник на захранване за продукта (т.е. продуктът не се доставя с вход за захранване с променливо напрежение или с външно захранващо устройство — EPS).
                                 
                              
                                    2)
                                 
                                 
                                    Продуктите с постояннотоково захранване трябва да бъдат инсталирани и захранвани в съответствие с указанията на производителя, при използване на порт, отговарящ на пълните препоръчани за екрана спецификации (напр. Universal Serial Bus (USB) 3.1, ако е приложим, дори и при съвместимост с по-стария тип USB 2.0).
                                 
                              
                                    3)
                                 
                                 
                                    Измерването на консумираната мощност се прави между източника на постоянно напрежение (напр. хостващата машина) и доставения с продукта кабел, като се отчитат включително загубите по доставения кабел. Ако с продукта не се доставя кабел, на негово място може да се използва всеки кабел с дължина между 2 и 6 фута. Трябва да се измерва и докладва съпротивлението на кабела, използван за свързване на екрана до мястото на мерене.
                                    
                                       Забележка: Измереното съпротивление на кабелите за постоянен ток включва сумата на съпротивленията на проводника с постоянно напрежение и на заземяващия проводник.
                                 
                              
                                    4)
                                 
                                 
                                    Възможно е да се използва кабелно отклонение между доставения кабел и източника на постоянно напрежение за присъединяване на ватметъра. Ако се използва такъв метод, трябва да бъдат спазени следните изисквания:
                                    
                                                а)
                                             
                                             
                                                Кабелното отклонение трябва да се използва в допълнение към доставения кабел, описан в раздел 4.В)3.
                                             
                                          
                                                б)
                                             
                                             
                                                Кабелното отклонение трябва да бъде свързано между източника на постоянно напрежение и доставения кабел.
                                             
                                          
                                                в)
                                             
                                             
                                                Кабелното отклонение трябва да е не по-дълго от 1 фут.
                                             
                                          
                                                г)
                                             
                                             
                                                Общото съпротивление на кабелната връзка между уреда за измерване на напрежение и доставения кабел трябва да е не повече от 50 милиома. Това се отнася само за проводника, по който тече товарният ток.
                                                
                                                   Забележка: При положение че напрежението се измерва с връзка към доставения кабел в рамките на 50 милиома, не е необходимо токът и напрежението да се измерват на едно и също място.
                                             
                                          
                                                д)
                                             
                                             
                                                Измерването на тока може да се прави или по проводника на масата, или по подаващия постоянно напрежение проводник.
                                             
                                          
                                                е)
                                             
                                             
                                                На фигура 1 е изобразено примерно включване на кабелно отклонение с използване на USB 2.0 захранване на екран, свързано към хостващата машина.
                                                
                                                   Фигура 1
                                                
                                                
                                                   Примерно свързване с кабел USB 2.0 с отклонение
                                                
                                                
                                                   
                                                Текст на изображението
                                                
                                                   Spliced USB 2.0 Cable (≼ 1′)
                                                   Shipped Cable
                                                   ≼ 50 milli-ohms
                                                   Data Lines
                                                   Power & Ground Lines
                                                   Display
                                                   Host Machine
                                                   Power Meter
                                                
                                             
                                          
                              
                  
                        Г)
                     
                     
                        Околна температура: Околната температура трябва да е 23 °C ± 5 °C.
                     
                  
                        Д)
                     
                     
                        Относителна влажност: Относителната влажност трябва да е между 10 % и 80 %.
                     
                  
                        Е)
                     
                     
                        Разположение на изпитваното устройство (UUT):
                        
                                    1)
                                 
                                 
                                    Всичките четири ъгъла на лицевата страна на изпитваното устройство трябва да бъдат равно отдалечени от базова вертикална равнина (напр. стена).
                                 
                              
                                    2)
                                 
                                 
                                    Долните два ъгъла на лицевата страна на изпитваното устройство трябва да бъдат равно отдалечени от базова хоризонтална равнина (напр. от пода).
                                 
                              
                  
                        Ж)
                     
                     
                        Светлинен източник за изпитване в режим „включен“:
                        
                                    1)
                                 
                                 
                                    Тип лампа:
                                    
                                                а)
                                             
                                             
                                                Халогенна лампа със стандартен спектър и отражател за равномерно осветяване (flood reflector) Лампата не трябва да попада под определението за „изменен спектър“, дефинирано в дял 10 от Сборника на федералните подзаконови разпоредби, точка 430.2 — Дефиниции (1).
                                             
                                          
                                                б)
                                             
                                             
                                                Номинален светлинен поток: 980 ± 5 % лумена.
                                             
                                          
                              
                                    2)
                                 
                                 
                                    Разполагане на светлинния източник при изпитване на продукти с включено по подразбиране автоматично регулиране на яркостта (ABC)
                                    
                                                а)
                                             
                                             
                                                Между лампата и датчика за автоматично регулиране на яркостта на изпитваното устройство (ИУ) не трябва да има препятствия (например разсейващи светлината среди, матови абажури и др.).
                                             
                                          
                                                б)
                                             
                                             
                                                Центърът на лампата трябва да се намира на разстояние 5 фута от центъра на датчика за автоматично регулиране на яркостта.
                                             
                                          
                                                в)
                                             
                                             
                                                Центърът на лампата трябва да е разположен под хоризонтален ъгъл 0° спрямо центъра на датчика за автоматично регулиране на яркостта на изпитваното устройство.
                                             
                                          
                                                г)
                                             
                                             
                                                Центърът на лампата трябва да бъде на същата височина спрямо пода като центъра на датчика за автоматично регулиране на яркостта на ИУ (т.е. светлинният източник трябва да бъде разположен под вертикален ъгъл от 0° спрямо центъра на датчика за автоматично регулиране на яркостта на ИУ).
                                             
                                          
                                                д)
                                             
                                             
                                                Не трябва да има никаква повърхност на помещението, където се провежда изпитването (т.е. под, таван и стени), която да е в рамките на 2 фута от центъра на датчика за автоматично регулиране на яркостта на ИУ.
                                             
                                          
                                                е)
                                             
                                             
                                                Стойностите на осветеността се получават чрез изменяне на входното напрежение на лампата.
                                             
                                          
                                                ж)
                                             
                                             
                                                Допълнителна информация относно разполагането на ИУ и светлинния източник е дадена на фигура 2 и фигура 3.
                                                
                                                   Фигура 2
                                                
                                                
                                                   Опитна постановка — поглед отгоре
                                                
                                                
                                                   
                                                Текст на изображението
                                                
                                                   UUT
                                                   D2 ≽ 2′
                                                   D4 ≽ 2′
                                                   D3 ≽ 2′
                                                   D1 ≽ 2′
                                                   90°
                                                   5′
                                                   Illuminance meter
                                                   Light Sensor
                                                   Voltage Regulator
                                                   980 ± 5 %
                                                   Lumens Flood Reflector Lamp
                                                   Room Surface (wall)
                                                   Vertical Reference Plane
                                                
                                                
                                                   Забележки:
                                                
                                                
                                                            —
                                                         
                                                         
                                                            D1 = D2 спрямо вертикална базова равнина
                                                         
                                                      
                                                            —
                                                         
                                                         
                                                            Със стойностите на D1 и D2 е показано, че ъглите на лицевата част на ИУ трябва да са разположени на поне 2 фута от вертикалната базова равнина
                                                         
                                                      
                                                            —
                                                         
                                                         
                                                            Със стойностите на D3 и D4 е показано, че центърът на светлинния датчик трябва да е разположен на поне 2 фута от стените на стаята
                                                         
                                                      
                                                   Фигура 3
                                                
                                                
                                                   Опитна постановка — поглед отстрани
                                                
                                                
                                                   
                                                Текст на изображението
                                                
                                                   H1
                                                   H2
                                                   H3 ≽ 2′
                                                   H4 ≽ 2′
                                                   D2 ≽ 2′
                                                   D1 ≽ 2′
                                                   5′
                                                   90°
                                                   90°
                                                   Vertical Reference Plane
                                                   980 ± 5 %
                                                   Lumens Flood Reflector Lamp
                                                   Voltage Regulator
                                                   Floor
                                                   Illuminance Meter
                                                   Light Sensor
                                                   UUT
                                                   Ceiling
                                                
                                                
                                                   Забележки:
                                                
                                                
                                                            —
                                                         
                                                         
                                                            D1 = D2 спрямо вертикална базова равнина
                                                         
                                                      
                                                            —
                                                         
                                                         
                                                            Със стойностите на D1 и D2 е показано, че ъглите на лицевата част на ИУ трябва да са разположени на поне 2 фута от вертикалната базова равнина
                                                         
                                                      
                                                            —
                                                         
                                                         
                                                            След като бъде постигната желаната осветеност, луксметърът трябва да бъде отстранен преди измерванията на мощността
                                                         
                                                      
                                                            —
                                                         
                                                         
                                                            H1 = H2 спрямо хоризонталната базова равнина (напр. пода)
                                                         
                                                      
                                                            —
                                                         
                                                         
                                                            Със стойностите на Н3 и Н4 е показано, че центърът на светлинния датчик трябва да е разположен на поне 2 фута от пода и 2 фута от тавана
                                                         
                                                      
                                                            —
                                                         
                                                         
                                                            След като бъде постигната желаната осветеност, луксметърът трябва да бъде отстранен преди измерванията на мощността.
                                                         
                                                      
                                          
                              
                  
                        З)
                     
                     
                        Ватметър: Ватметърът трябва да притежава следните характеристики:
                        
                                    1.
                                 
                                 
                                    Коефициент на амплитудата:
                                    
                                                а)
                                             
                                             
                                                действащ коефициент на амплитудата, равен на 3 или повече в номиналния измервателен обхват; и
                                             
                                          
                                                б)
                                             
                                             
                                                долна граница на обхвата за измерване на ток — 10 mA или по-малко.
                                             
                                          
                              
                                    2.
                                 
                                 
                                    Долна част на амплитудно-честотната характеристика: 3,0 kHz
                                 
                              
                                    3.
                                 
                                 
                                    Минимална чувствителност:
                                    
                                                а)
                                             
                                             
                                                0,01 W при измерване на стойности, по-малки или равни на 10 W;
                                             
                                          
                                                б)
                                             
                                             
                                                0,1 W за измерване на стойности, по-големи от 10 W до 100 W; и
                                             
                                          
                                                в)
                                             
                                             
                                                1,0 W за измерване на стойности над 100 W.
                                             
                                          
                              
                  
                        И)
                     
                     
                        Яркомери и луксметри:
                        
                                    1.
                                 
                                 
                                    Измерването на яркостта се извършва с използване на
                                    
                                                а)
                                             
                                             
                                                контактен яркомер; или
                                             
                                          
                                                б)
                                             
                                             
                                                безконтактен яркомер.
                                             
                                          
                              
                                    2.
                                 
                                 
                                    Всички яркомери и луксметри трябва да са с грешка до ± 2 % (± 2 единици в най-младшия разряд) от цифровия отчет.
                                 
                              
                                    3.
                                 
                                 
                                    Безконтактните яркомери трябва да имат пространствен ъгъл на приемане на светлината, по-малък или равен на 3 градуса.
                                    Общата грешка на уреда се определя като (±) абсолютната стойност на сбора на 2 % от измерената стойност и 2 единици в най-младшия разряд на отчетената стойност. Например ако даден яркомер показва „200,0“ при измерване на яркост на екрана 200 нита, 2 % от 200 нита е 4 нита. Най-младшият разряд е 0,1 нита. „Две единици от най-младшия разряд“ са 0,2 нита. По този начин отчетената стойност би била 200 ± 4,2 нита (4 нита + 0,2 нита). Тази грешка е специфична за яркомера и не трябва да се смята за допустимо отклонение при реални измервания на яркостта.
                                 
                              
                  
                        Й)
                     
                     
                        Точност на измерването:
                        
                                    1.
                                 
                                 
                                    Измерването на мощност със стойност, по-голяма от или равна на 0,5 W, трябва да се извършва с неопределеност, по-малка от или равна на 2 %, при доверителна вероятност 95 %.
                                 
                              
                                    2.
                                 
                                 
                                    Измерването на мощност със стойност, по-малка от 0,5 W, трябва да се извършва с неопределеност, по-малка от или равна на 0,01 W, при доверителна вероятност 95 %.
                                 
                              
                                    3.
                                 
                                 
                                    Всички стойности на околната осветеност (изразени в луксове) трябва да бъдат измерени при мястото на датчика за автоматично регулиране на яркостта на ИУ, като светлината попада пряко в датчика при основно меню за изпитвателен сигнал по IEC 62087:2011 „Методи за измерване на консумираната мощност на аудио-, видео- и свързани с тях устройства“, изведено върху екрана. За продукти, които не са съвместими с изпитвателния сигнал във формат по IEC, стойностите на околната осветеност трябва да се измерват съгласно стандарта на Video Electronics Standard Association (VESA) „Flat Panel Display Measurements version 2.0 (FPDM2) FK“ (Измервания на плоски екрани, версия 2.0) за изобразения върху продукта изпитвателен сигнал.
                                 
                              
                                    4.
                                 
                                 
                                    Стойностите на околната осветеност трябва да бъдат измервани при следните допустими отклонения:
                                    
                                                а)
                                             
                                             
                                                при 12 лукса околната осветеност трябва да бъде в рамките на ± 1,0 лукс; и
                                             
                                          
                                                б)
                                             
                                             
                                                при 300 лукса околната осветеност трябва да бъде в рамките на ± 9,0 лукса.
                                             
                                          
                              
                  5.   Провеждане на изпитването
            
            5.1.   Указания за измервания на мощността
            
                        А)
                     
                     
                        Изпитване при заводските настройки по подразбиране: Измерванията на мощността трябва да се извършват с продукт в състояние, както е доставен, по отношение на времетраенето на режим „икономичен“ и режим „включен“, като всички настройващи се опции бъдат в съответствие с фабричните настройки по подразбиране, освен ако е посочено нещо друго в настоящия изпитвателен метод.
                        
                                    1)
                                 
                                 
                                    Настройките на нивото на яркост на изображението трябва да се извършват съгласно инструкциите в настоящия изпитвателен метод.
                                 
                              
                                    2)
                                 
                                 
                                    Продуктите, имащи „задължително меню“, което изисква да се избере настройка на изображението при първоначалното пускане, трябва да се изпитват със „стандартна“ („standard“) или „начална“ („home“) настройка. В случай че липсва стандартна настройка или неин еквивалент, при изпитването трябва да се използва препоръчаната от производителя настройка по подразбиране и това да се отбележи в изпитвателния протокол. Продуктите, които не включват задължително меню, трябва да бъдат изпивани с настройката по подразбиране на изображението.
                                 
                              
                  
                        Б)
                     
                     
                        Декодерни модули (Point of Deployment (POD) Modules): Не трябва да има инсталирани опционни декодерни модули.
                     
                  
                        В)
                     
                     
                        Плъгин модули: Опционните плъгин модули трябва да бъдат отстранени от екрана, ако екранът може да бъде изпитан в съответствие с изпитвателния метод, без да са инсталирани такива модули.
                     
                  
                        Г)
                     
                     
                        Режим „икономичен“ с няколко функционалности: Ако продуктът дава възможност за няколко варианта за поведение на екрана в режим „икономичен“ (напр. бързо включване) или няколко метода на влизане в режим „икономичен“, трябва да бъде измерена и протоколирана консумираната мощност при всички възможни варианти на режим „икономичен“. Всички изпитвания за режим „икономичен“ трябва да бъдат изпълнени в съответствие с раздел 6.5.
                     
                  5.2.   Указания за измервания на мощността
            
                        A)
                     
                     
                        Измервания на мощността:
                        
                                    1)
                                 
                                 
                                    Измерванията на мощността трябва да бъдат извършени в точка между източника на захранване и изпитваното устройство. Между ватметъра и ИУ не трябва да има свързани източници на непрекъсваемо електрозахранване (UPS). Ватметърът трябва да остава свързан, докато бъдат изцяло документирани всички данни за мощността в режим „включен“, режим „икономичен“ и режим „изключен“.
                                 
                              
                                    2)
                                 
                                 
                                    Измерванията на мощността трябва да се протоколират във ватове като пряко измерени (незакръглени) стойности при темп, по-голям или равен на 1 отчитане за секунда.
                                 
                              
                                    3)
                                 
                                 
                                    Измерванията на мощността трябва да се протоколират след стабилизиране на измерванията на напрежението в рамките на 1 %.
                                 
                              
                  
                        Б)
                     
                     
                        Условия в затъмнено помещение:
                        
                                    4)
                                 
                                 
                                    Освен ако е посочено нещо друго, измерената при екрана на ИУ осветеност, когато ИУ е в режим „изключен“, трябва да е по-малка или равна на 1 лукс. Ако ИУ няма режим „изключен“, тази осветеност трябва да се измери при екрана на ИУ при откачен захранващ кабел на ИУ от източника на захранване.
                                 
                              
                  
                        B)
                     
                     
                        Конфигурация и управление на ИУ:
                        
                                    1)
                                 
                                 
                                    Периферни устройства и мрежови връзки:
                                    
                                                а)
                                             
                                             
                                                Към USB портовете или други портове за данни на ИУ не трябва да има свързани външни периферни устройства (напр. мишка, клавиатура, дисково устройство с твърд диск (HDD) и др.).
                                             
                                          
                                                б)
                                             
                                             
                                                Мостово свързване: Ако ИУ поддържа мостово свързване съгласно дефиницията в раздел 1 от Спецификацията за екрани на ENERGY STAR, версия 7.0, трябва да се направи мостова връзка между ИУ и хостващата машина. Връзката трябва да бъде направена в съответствие с посочения по-долу ред на предпочитанията за използвана технология. Трябва да бъде направена само една връзка и връзката трябва да бъде поддържана по време на цялото времетраене на изпитването.
                                                
                                                            i)
                                                         
                                                         
                                                            Thunderbolt
                                                         
                                                      
                                                            ii)
                                                         
                                                         
                                                            USB
                                                         
                                                      
                                                            iii)
                                                         
                                                         
                                                            Firewire (IEEE 1394)
                                                         
                                                      
                                                            iv)
                                                         
                                                         
                                                            Друг вид връзка
                                                         
                                                      
                                                   Забележка: Възможните примери за мостово свързване на екран включват:
                                                
                                                            1.
                                                         
                                                         
                                                            Случай, при който екранът може да преобразува данни между два различни вида портове (например Thunderbolt и Ethernet). Това дава възможност да се използва Thunderbolt като Ethernet връзка или обратно.
                                                         
                                                      
                                                            2.
                                                         
                                                         
                                                            По този начин става възможно клавиатура/мишка с USB връзка да бъдат свързани с друга система (напр. хостваща машина) посредством екран с USB контролер.
                                                         
                                                      
                                          
                                                в)
                                             
                                             
                                                Създаване на мрежови връзки: Ако ИУ има способност за създаване на мрежови връзки (т.е. има способността да получи IP адрес, когато е конфигурирано и свързано към мрежа), способността за създаване на мрежови връзки трябва да бъде активирана и ИУ трябва да бъде свързано към действаща физическа мрежа (напр. WiFi, Ethernet, и др.). Физическата мрежа трябва да поддържа най-високата и най-ниската скорост за обмен на данни на мрежовата функция на ИУ. Активна връзка се дефинира като действаща физическа връзка по физическия слой на мрежовия протокол. В случая на Ethernet връзката трябва да е посредством стандартен Cat 5 или по-добър кабел за Ethernet до Ethernet превключвател или маршрутизатор. В случая на WiFi устройството трябва да бъде свързано и изпитано в близост до точка за достъп (AP) до безжична мрежа. Провеждащото изпитването лице трябва да конфигурира адресния слой на протокола, като има предвид следното:
                                                
                                                            i)
                                                         
                                                         
                                                            Интернет протокол (IP) v4 и IPv6 имат протокол за откриване на съседи и обикновено конфигурират автоматично ограничена, немаршрутизируема връзка.
                                                         
                                                      
                                                            ii)
                                                         
                                                         
                                                            В случай че УИ не функционира нормално при използване на autoIP, интернет протоколът може да бъде конфигуриран ръчно или чрез използване на протокол за динамично конфигуриране на хостове (DHCP) с адрес в адресното пространство 192.168.1.x Network Address Translation (NAT) Мрежата трябва да бъде конфигурирана да поддържа адресното пространство NAT и/или autoIP.
                                                         
                                                      
                                                            iii)
                                                         
                                                         
                                                            Освен ако е посочено нещо друго в настоящия метод за изпитване, УИ трябва да поддържа тази действаща връзка към мрежата по време на изпитването, като се вземат предвид някои кратки прекъсвания (например при преминаване между различни скорости на свързване). Ако УИ е оборудвано с няколко мрежови възможности, трябва да бъде направена само една връзка при следния ред на предпочитания за нейния вид:
                                                            
                                                                        а)
                                                                     
                                                                     
                                                                        WiFi (Institution of Electrical and Electronics Engineers — IEEE 802.11- 2007 (2))
                                                                     
                                                                  
                                                                        б)
                                                                     
                                                                     
                                                                        Ethernet (IEEE 802.3) (Институт на инженерите по електротехника и електроника — IEEE, Далекосъобщения и обмен на информация между системи — Местни и градски мрежи — Част 11: Управление на достъпа до средата на безжична LAN и спецификации на физичен слой). Ако ИУ поддържа само енергийноефективен Ethernet (IEEE 802.3az-2010 (3)), то трябва да бъде свързано към устройство, което поддържа също IEEE 802.3az
                                                                     
                                                                  
                                                                        в)
                                                                     
                                                                     
                                                                        Thunderbolt
                                                                     
                                                                  
                                                                        г)
                                                                     
                                                                     
                                                                        USB
                                                                     
                                                                  
                                                                        д)
                                                                     
                                                                     
                                                                        Firewire (IEEE 1394)
                                                                     
                                                                  
                                                                        е)
                                                                     
                                                                     
                                                                        Други
                                                                     
                                                                  
                                                      
                                          
                                                г)
                                             
                                             
                                                Сензорноекранна функционалност: Ако ИУ разполага със сензорноекранна функционалност, за която е необходима отделна връзка за данни, тази функция трябва да бъде конфигурирана в съответствие с инструкциите на производителя, включително с връзки към хостващата машина и инсталиране на софтуерни драйвери.
                                             
                                          
                                                д)
                                             
                                             
                                                В случай че ИУ има единична връзка, която може да изпълнява много функции (напр. мостово свързване, създаване на мрежови връзки и/или сензорноекранна функционалност), за поддържането на тези функции може да бъде използван един съединител, при условие че той е най-предпочитаният вид връзка, поддържан от ИУ за всяка от тези функционалности.
                                             
                                          
                                                е)
                                             
                                             
                                                В случай че ИУ няма възможности за обмен на данни и свързване в мрежа, ИУ трябва да бъде изпробвано във вида, в който се доставя.
                                             
                                          
                                                ж)
                                             
                                             
                                                Вградените високоговорители и други особености и функции на продукта, които не са специфично разгледани в спецификацията или изпитвателния метод на ENERGY STAR, трябва да бъдат конфигурирани в съответствие с електрическата конфигурация при доставка.
                                             
                                          
                                                з)
                                             
                                             
                                                При наличие на други функционалности, като например датчици за присъствие, четци на карти за флаш памет и смарт карти, интерфейси за камери, PictBridge, това трябва да бъде протоколирано.
                                             
                                          
                              
                                    2)
                                 
                                 
                                    Интерфейси за сигнали:
                                    
                                                а)
                                             
                                             
                                                Ако ИУ разполага с няколко интерфейса за сигнали, то следва да бъде изпитано с първия наличен интерфейс от следния списък:
                                                
                                                            i)
                                                         
                                                         
                                                            Thunderbolt
                                                         
                                                      
                                                            ii)
                                                         
                                                         
                                                            DisplayPort
                                                         
                                                      
                                                            iii)
                                                         
                                                         
                                                            HDMI
                                                         
                                                      
                                                            iv)
                                                         
                                                         
                                                            DVI
                                                         
                                                      
                                                            v)
                                                         
                                                         
                                                            VGA
                                                         
                                                      
                                                            vi)
                                                         
                                                         
                                                            Друг цифров интерфейс
                                                         
                                                      
                                                            vii)
                                                         
                                                         
                                                            Друг аналогов интерфейс
                                                         
                                                      
                                          
                              
                                    3)
                                 
                                 
                                    Датчик за присъствие: Ако ИУ има датчик за присъствие, настройките на този датчик при изпитване трябва да са като в състоянието при доставка. Ако в състоянието при доставка датчикът за присъствие е включен:
                                    
                                                а)
                                             
                                             
                                                Трябва да има човек в непосредствена близост до датчика за присъствие по време на цялото загряване, стабилизиране, изпитване при дадена яркост и режим „включен“, за да се предотврати преминаване на ИУ в режим с по-малка консумация на електроенергия (напр. режим „икономичен“ или режим „изключен“). ИУ трябва да остава в режим „включен“ по време на периода на загряване, стабилизиране, изпитване при дадена яркост и изпитване в режим „включен“.
                                             
                                          
                                                б)
                                             
                                             
                                                През времетраенето на режим „икономичен“ и режим „изключен“ не трябва да има човек в непосредствена близост до датчика за присъствие, за да се предотврати преминаване на ИУ в режим с по-голяма консумация на електроенергия (напр. режим „включен“). През времетраенето на режим „икономичен“ и режим „изключен“ ИУ трябва да остава съответно в режим „икономичен“ и режим „изключен“.
                                             
                                          
                              
                                    4)
                                 
                                 
                                    Ориентация: Ако ИУ може да бъде завъртано във вертикална и хоризонтална посока, то трябва да бъде изпитвано при хоризонтална ориентация, като най-дългият му размер трябва да е успореден на повърхността на масата.
                                 
                              
                  
                        Г)
                     
                     
                        Разделителна способност и честота на обновяване:
                        
                                    1)
                                 
                                 
                                    Екрани с фиксирани позиции на пикселите:
                                    
                                                а)
                                             
                                             
                                                Пикселният формат трябва да бъде настроен на собственото ниво, както то е посочено в ръководството за продукта.
                                             
                                          
                                                б)
                                             
                                             
                                                За екрани без електроннолъчева тръба честотата на обновяване трябва да бъде настроена на 60 Hz, освен ако в ръководството за продукта е посочена друга честота на обновяване по подразбиране, като в такъв случай трябва да бъде използвана честотата на обновяване по подразбиране.
                                             
                                          
                                                в)
                                             
                                             
                                                За екрани с електроннолъчева тръба пикселният формат трябва да бъде настроен на най-голямата разделителна способност, проектирана да се постига при честота на обновяване 75 Hz, както е посочено в ръководството за продукта. При изпитването трябва да се използват типичните отраслови стандарти за времевите характеристики на пикселния формат. Честотата на обновяване трябва да бъде настроена на 75 Hz.
                                             
                                          
                              
                  
                        Д)
                     
                     
                        Точност на нивата на входния сигнал: При използване на аналогови интерфейси входните видеосигнали трябва да бъдат в рамките на ± 2 % от референтните бели и черни нива. При използване на цифрови интерфейси видеосигналът на източника не трябва да бъде коригиран за цвят или променян от провеждащото изпитването лице за каквато и да е друга цел освен за компресиране/разширяване и кодиране/декодиране на предаваните данни, както е необходимо.
                     
                  
                        Е)
                     
                     
                        Действителен фактор на мощността: Участниците в програмата трябва да докладват действителния фактор на мощността на УИ по време на измерванията в режим „включен“. Стойностите на фактора на мощността трябва да бъдат протоколирани за същите времеви интервали както стойностите на консумираната мощност (PON). Докладваният фактор на мощността трябва да бъде осреднен за цялото времетраене на изпитването в режим „включен“.
                     
                  
                        Ж)
                     
                     
                        Материали относно изпитванията:
                        
                                    1)
                                 
                                 
                                    За изпитванията трябва да бъде използван стандартът „IEC 62087:2011 Dynamic Broadcast-Content Signal“ („Динамичен сигнал със съдържание от телевизионно предаване“), както е специфицирано в раздел 11.6, „On (average) mode testing using dynamic broadcast-content video signal.“ (Относно осреднен режим на изпитване с използване на динамичен видеосигнал със съдържание от телевизионно предаване).
                                 
                              
                                    2)
                                 
                                 
                                    Стандартът „VESA FPDM2“ трябва да бъде използван само за продукти, които не могат да изобразяват динамичния сигнал със съдържание от телевизионно предаване по стандарта IEC 62087:2011.
                                 
                              
                  
                        З)
                     
                     
                        Входен видеосигнал:
                        
                                    1)
                                 
                                 
                                    Хостващата машина трябва да генерира входен видеосигнал в рамките на собствената разделителна способност на екрана, така че активната зона на изображението да изпълва целия екран. За тази цел може да е необходимо софтуерът за възпроизвеждане да настрои размерното отношение на изображението.
                                 
                              
                                    2)
                                 
                                 
                                    Скоростта на кадрите на входния видеосигнал следва да съответства на обичайно използваната скорост на кадрите в региона, където се продава продуктът; за Европа и Австралия се използва скорост на кадрите 50 Hz).
                                 
                              
                                    3)
                                 
                                 
                                    Аудионастройките на хостващата машина трябва да бъдат изключени, така че да не се генерира звук успоредно с входния видеосигнал.
                                 
                              
                  6.   Процедури за изпитване на всички продукти
            
            6.1.   Предтестова инициализация на изпитваното устройство (ИУ)
            
                     
                        A)
                     
                     
                        Преди началото на изпитването ИУ се инициализира, както следва:
                        
                                    1)
                                 
                                 
                                    ИУ се настройва съгласно инструкциите в доставяното ръководство за продукта.
                                 
                              
                                    2)
                                 
                                 
                                    Свържете допустим ватметър към източника на захранване и свържете ИУ към изходния контакт на ватметъра.
                                 
                              
                                    3)
                                 
                                 
                                    При изключено ИУ настройте околната светлина така, че осветеността на екрана да е по-малка от 1,0 лукс (вж. раздел 5.2Б).
                                 
                              
                                    4)
                                 
                                 
                                    Включва се ИУ и се извършва първоначално конфигуриране на системата, ако е необходимо.
                                 
                              
                                    5)
                                 
                                 
                                    Осигурява се настройките на ИУ да са съгласно конфигурацията им при доставка, освен ако е посочено нещо друго в настоящия изпитвателен метод.
                                 
                              
                                    6)
                                 
                                 
                                    Загрява се ИУ в продължение на по-дългото от следните две времена: 20 минути или времето, необходимо, за да може ИУ да завърши инициализацията си и да стане готово за употреба. По времето на целия период на загряване трябва да бъде изобразяван изпитвателният сигнал във формат по IEC 62087:2011, както е специфициран в раздел 5.2Ж)1). За екраните, които не могат да изобразяват изпитвателния сигнал във формат по IEC 62087:2011, трябва да бъде изобразен изпитвателният сигнал във формат по VESA FPDM2 L80, както е специфициран в 5.2G)2).
                                 
                              
                                    7)
                                 
                                 
                                    Протоколирайте стойностите на входното променливо напрежение и честота или на входното постоянно напрежение.
                                 
                              
                                    8)
                                 
                                 
                                    Протоколирайте температурата на въздуха и относителната влажност в помещението, където се извършва изпитването.
                                 
                              
                  6.2.   Изпитване на яркостта
            
                        А)
                     
                     
                        Изпитването на яркостта трябва да бъде проведено веднага след периода на загряване в условия на затъмнено помещение. Осветеността на екрана, измерена, когато ИУ е в режим „изключен“, трябва да е по-малка или равна на 1 лукс.
                     
                  
                        Б)
                     
                     
                        Яркостта трябва да се измерва перпендикулярно на центъра на екрана, като се използва яркомер в съответствие с ръководството за употреба на този яркомер.
                     
                  
                        В)
                     
                     
                        Разположението на яркомера по отношение на екрана трябва да остава постоянно по време на изпитването.
                     
                  
                        Г)
                     
                     
                        За продукти, имащи автоматично регулиране на яркостта, изпитването трябва да се провежда с изключено автоматично регулиране на яркостта. Ако автоматичното регулиране на яркостта не може да бъде изключено, измерванията на яркостта трябва да се извършват перпендикулярно на екрана и с подаване на светлина пряко в светлинния датчик на ИУ, така че осветеността да е по-голяма или равна на 300 лукса.
                     
                  
                        Д)
                     
                     
                        Измерването на яркостта се извършва, както следва:
                        
                                    1)
                                 
                                 
                                    Проверява се, че ИУ е настроено за стойност на яркостта по подразбиране при доставка или с „начална“ („Home“) настройка на изображението.
                                 
                              
                                    2)
                                 
                                 
                                    Изобразява се изпитвателният видеосигнал за съответния клас продукт, както е описано по-долу:
                                    
                                                а)
                                             
                                             
                                                Всички продукти, освен посочените в буква б): Трилентов видеосигнал, специфициран в IEC 62087:2011, раздел 11.5.5 (три бели ленти (100 %) на черен (0 %) фон).
                                             
                                          
                                                б)
                                             
                                             
                                                Продукти, които не могат да изобразяват сигнали по IEC 62087:2011: Изпитвателният сигнал във формат по VESA FPDM2 L80 за максималната разделителна способност, поддържана от продукта.
                                             
                                          
                              
                                    3)
                                 
                                 
                                    Изпитвателният видеосигнал се изобразява в продължение на не по-малко от 10 минути, за да се даде възможност да се стабилизира яркостта на ИУ. Този 10-минутен период на стабилизиране може да бъде намален, ако измерваните стойности на яркостта са стабилни в рамките на 2 % в продължение на период от най-малко 60 секунди.
                                 
                              
                                    4)
                                 
                                 
                                    Измерва се и се протоколира яркостта при настройка по подразбиране в състояние при доставка LAs-shipped.
                                 
                              
                                    5)
                                 
                                 
                                    Нивата на яркост и контраст на ИУ се настройват на техните максимални стойности.
                                 
                              
                                    6)
                                 
                                 
                                    Измерва се и се протоколира получената яркост LMax_Measured.
                                 
                              
                                    7)
                                 
                                 
                                    Протоколира се обявената от производителя максимална яркост LMax_Reported.
                                 
                              
                  
                        Е)
                     
                     
                        Освен ако е посочено нещо друго, настройката на контраста се оставя на максималното си ниво за последващите изпитвания в режим „включен“.
                     
                  6.3.   Изпитване в режим „включен“ на продукти, при които няма включено по подразбиране автоматично регулиране на яркостта
            
                        A)
                     
                     
                        След изпитването на яркостта и преди измерването на мощността в режим „включен“ яркостта на ИУ трябва да бъде настроена, както следва:
                        
                                    1)
                                 
                                 
                                    Екраните за сигнализация се изпитват с настройка на яркостта на стойност, по-голяма или равна на 65 % от обявената от производителя максимална яркост (LMax_Reported). Стойностите на яркостта се измерват съгласно посоченото в раздел 6.2. Тази използвана стойност на яркостта LOn трябва да се протоколира.
                                 
                              
                                    2)
                                 
                                 
                                    За изпитването на всички останали продукти се извършва настройка с подходящи регулатори на яркостта, докато яркостта на екрана стане 200 кандели на квадратен метър (cd/m2). Ако тази яркост не може да бъде постигната от УИ, яркостта му се настройва на най-близката постижима стойност. Стойностите на яркостта се измерват съгласно посоченото в раздел 6.2. Тази използвана стойност на яркостта LOn трябва да се докладва. Изразът „подходящи регулатори на яркостта“ означава всички регулатори за настройване на яркостта на екрана, но не включва настройките на контраста.
                                 
                              
                  
                        Б)
                     
                     
                        За ИУ, което е способно да изобразява сигналите на IEC, мощността при режим „включен“ (PON) трябва да бъде измерена съгласно стандарт IEC 62087:2011, раздел 11.6.1 „Measurements using dynamic broadcast-content video signal“ (Измервания с използване на динамичен видеосигнал със съдържание от телевизионно предаване). За ИУ, което не е способно да изобразява сигналите на IEC, мощността при режим „включен“ (PON) се измерва, както следва:
                        
                                    1)
                                 
                                 
                                    Осигурява се ИУ да е инициализирано съгласно посоченото в раздел 6.1.
                                 
                              
                                    2)
                                 
                                 
                                    Изобразява се изпитвателният шаблон VESA FPDM2, A112-2F, SET01K (8 нюанса сиво — от напълно черно (0 волта) до напълно бяло (0,7 волта).
                                 
                              
                                    3)
                                 
                                 
                                    Проверява се, че нивата на входния сигнал съответстват на стандарта на VESA за видеосигналите (VSIS), версия 1.0, прер. 2.0, декември 2002 г.
                                 
                              
                                    4)
                                 
                                 
                                    При максимална настройка на регулаторите на яркостта и контраста се проверява дали могат да бъдат различени белият цвят и най-близкият до него сив нюанс. Ако е необходимо, се настройват регулаторите на контраста, докато белият цвят и най-близкият до него сив нюанс могат да бъдат различени.
                                 
                              
                                    5)
                                 
                                 
                                    Пуска се изображение на правоъгълника от изпитвателния шаблон VESA FPDM2, A112-2H, L80 (изцяло бял цвят — 0,7 волта), който заема 80 % от цялото изображение).
                                 
                              
                                    6)
                                 
                                 
                                    Осигурява се зоната за измерване на яркостта да попада изцяло в бялата част на изпитвателния шаблон.
                                 
                              
                                    7)
                                 
                                 
                                    Настройва се подходяща яркост, докато яркостта на бялата зона от екрана бъде настроена до състоянието, описано в раздел 6.3A).
                                 
                              
                                    8)
                                 
                                 
                                    Протоколира се яркостта на екрана (LOn).
                                 
                              
                                    9)
                                 
                                 
                                    Протоколира се мощността в режим „включен“ (PON) и общият пикселен формат (хоризонтално × вертикално). Мощността в режим включен се измерва в продължение на 10-минутен период, подобно на изпитването по IEC 62087:2011 с динамично съдържание от телевизионно предаване.
                                 
                              
                  6.4.   Изпитване в режим „включен“ на продукти с автоматично регулиране на яркостта, включено по подразбиране
            Средната консумирана мощност в режим „включен“ на продукта се определя с динамично съдържание от телевизионно предаване, както то е дефинирано в IEC 62087:2011. Ако продуктът не може да изобразява сигнал по IEC, за всички посочени по-долу стъпки трябва да бъде използван изпитвателният шаблон VESA FPDM2 L80, описан в раздел 6.3Б)5).
            
                        А)
                     
                     
                        Стабилизира се ИУ в продължение на 30 минути. Това се прави с три повторения на 10-минутния динамичен сигнал по IEC със съдържание от телевизионно предаване.
                     
                  
                        Б)
                     
                     
                        Настройва се силата на светене на използваната за изпитване лампа, така че да се получи осветеност 12 лукса, измерени на лицевата част на датчика за светлина.
                     
                  
                        В)
                     
                     
                        Показва се 10-минутният динамичен видеосигнал със съдържание от телевизионно предаване. Измерва се и се протоколира консумираната мощност P12 по време на показването на 10-минутния динамичен видеосигнал със съдържание от телевизионно предаване.
                     
                  
                        Г)
                     
                     
                        Повтарят се стъпки 6.4Б) и 6.4В) при ниво на околна осветеност 300 лукса, при което се измерва P300.
                     
                  
                        Д)
                     
                     
                        Изключва се автоматичното регулиране на мощността и се измерва мощността в режим „включен“ (PON) съгласно раздел 6.3. Ако не може да бъде изключено автоматичното регулиране на яркостта, измерванията на мощността се провеждат, както следва:
                        
                                    1)
                                 
                                 
                                    Ако яркостта може да бъде настроена на фиксирана стойност, както е посочено в раздел 6.3, мощността в режим „включен“ на тези продукти се измерва съгласно указанията в раздел 6.3, като пряко попадащата осветеност в светлинния датчик на ИУ е по-голяма или равна на 300 лукса.
                                 
                              
                                    2)
                                 
                                 
                                    Ако яркостта не може да бъде настроена на фиксирана стойност, мощността в режим „включен“ на тези продукти се измерва съгласно указанията в раздел 6.3, като пряко попадащата осветеност в светлинния датчик на ИУ е по-голяма или равна на 300 лукса и не се правят промени на яркостта на екрана.
                                 
                              
                  6.5.   Изпитване в режим „икономичен“
            
                        А)
                     
                     
                        Мощността в режим „икономичен“ се измерва съгласно IEC 62301:2011 и в съответствие с допълнителните указания в раздел 5.
                     
                  
                        Б)
                     
                     
                        Изпитването в режим „икономичен“ се провежда при свързано състояние на ИУ с хостващата машина по същия начин както изпитването в режим „включен“. Ако е възможно, режим „икономичен“ се включва чрез поставяне на хостващата машина в икономичен режим. За компютърните хостващи машини режим „икономичен“ е дефиниран във версия 6.1 на спецификацията на ENERGY STAR за компютри.
                     
                  
                        В)
                     
                     
                        Ако продуктът има няколко вида икономични режими, които могат да бъдат избирани ръчно, или ако продуктът може да влезе в режим „икономичен“ по различни начини (например с дистанционно управление или чрез поставяне на хостващата машина в икономичен режим), трябва да бъдат извършени и протоколирани измервания при всички икономични режими.
                        Ако продуктът преминава автоматично през различните си икономични режими, измерването трябва да е достатъчно дълго, за да се получи средна стойност за всички икономични режими. Измерването трябва да съответства на изискванията (напр. за стабилност, продължителност и др.), посочени в раздел 5.3 от IEC 62301:2011.
                     
                  6.6.   Изпитване в режим „изключен“
            
                        А)
                     
                     
                        За продукти, които имат режим „изключен“, след като завърши изпитването в режим „икономичен“, се инициира режим „изключен“ посредством най-леснодостъпния прекъсвач за захранване.
                     
                  
                        Б)
                     
                     
                        Мощността при режим „изключен“ (POFF) се измерва съгласно раздел 5.3.1 от IEC 62301:2011. Документира се методът на настройка и необходимата последователност от събития за достигане до режим „изключен“.
                     
                  
                        В)
                     
                     
                        При измерването на мощността при режим „изключен“ може да бъде игнорирана евентуална проверка с входен синхронизиращ сигнал.
                     
                  6.7.   Допълнително изпитване
            
                        А)
                     
                     
                        За продуктите, имащи способности за обмен на данни и създаване на мрежови връзки или мостова връзка, в допълнение към изпитванията, извършени с активирани способности за обмен на данни и създаване на мрежови връзки и при създадена мостова връзка (вж. раздел 5.2В)1), изпитването в режим „икономичен“ се провежда и с деактивирани функции за обмен на данни и създаване на мрежови връзки и без мостова връзка, съгласно раздели 5.2В)1)б) и в).
                     
                  
                        Б)
                     
                     
                        Наличието на пълна свързаност в мрежа се определя чрез изпитване на екрана за свързаност в мрежа в режим „икономичен“ съгласно точка 6.7.5.2 от CEA-2037-A, Определяне на консумираната мощност на телевизори, при следното указание:
                        
                                    1)
                                 
                                 
                                    Екранът трябва преди изпитването да бъде свързан към мрежа съгласно раздел 5.2В)1)в).
                                 
                              
                                    2)
                                 
                                 
                                    Екранът трябва да бъде поставен в режим „икономичен“ вместо в ниската степен на режим „в готовност-активност“.
                                 
                              
                  
         
            (1)  http://www.gpo.gov/fdsys/pkg/CFR-2011-title10-vol3/pdf/CFR-2011-title10-vol3-sec430-2.pdf
         
            (2)  IEEE 802 — Telecommunications and information exchange between systems—Local and metropolitan area networks — Part 11 Wireless LAN Medium Access Control (MAC) and Physical Layer (PHY) Specifications (Далекосъобщения и обмен на информация между системи — Местни и градски мрежи — Част 11 Спецификации за контрол на достъпа в безжична LAN среда (MAC) и физически слой (PHY).
         
            (3)  Част 3: Carrier Sense Multiple Access with Collision Detection (CSMA/CD) Access Method and Physical Layer Specifications — Amendment 5 (Множествен достъп с поискване на носещата честота и откриване на конфликти (CSMA/CD), Спецификации на метода на достъп и на физическия слой — Изменение 5): Media Access Control Parameters, Physical Layers, and Management Parameters for Energy-Efficient Ethernet (Параметри за управление на достъпа до средата, физически слоеве и параметри за управление на енергийноефективен Ethernet).